recursal/SuperWikiNEXT-32B huggingface dataset:
**Yevkratid I** (qadimgi yunoncha: *Εὐκρατίδης*, *Eukratídēs*, miloddan avvalgi 172/171—145-yillarda hukmronlik qilgan) Yunon-baqtriya hukmdorlaridan biri. Yevkratid Yevtidemidlar sulolasini agʻdarib tashladi va Diodotidlarni hokimiyatga qaytardi. U Hindistonning sharqiy ellinistik hind hukmdorlariga qarshi kurashib, Hind daryosi va Barigazagacha boʻlgan hududni egallab, oʻz hududlarini kengaytirdi. Keyinchalik Menanderdan magʻlub boʻldi va hukmronligi faqat Baqtriya hududlari bilan chegaralandi. Yevkratid tangalar zarb qildirdi. Miloddan avvalgi 120-yilda yuechjilar mamlakatni bosib oldi. Uning oʻgʻli Geliokl I Baqtriyada hukmronlik qilgan oxirgi yunon shohi edi.

Tarixi
------

### Hayotining boshlangʻich davri

Yevkratid miloddan avvalgi 204-yil ellinistik shahar Oyxonimda tugʻilgan. Uning tasviri turli topilmalarida tasvirlangan. Uning ota-onasi, Diodotidlar sulolasining aʼzolari boʻlgan.

### Davlat toʻntarishi

Yevkratid I tangasi.
Yevkratid Baqtriyadagi Yevtidemidlar sulolasini agʻdarib, taxtga oʻtirdi. Bu davrda Demetriy Hindistonning shimoli-gʻarbiy qismini bosib olgan edi. Yevkratid Baqtriyada taxtdan tushirgan podshoh Antimax I hisoblanadi. Yevkratid tangalarining baʼzilari uning ota-onasiga atab chiqarilgan. Tangalarda uning otasi Geliokl va onasi Laodik ismi qayd etilgan. Narain va boshqa zamonaviy mualliflar uni Diodot I ning qizi deb hisoblashadi. Yevtidemidlar sulolasini taxtdan tushirgandan soʻng Baqtriyaning hukmdori boʻlgan Yevkratid Parfiya bosqiniga duch keldi. Parfiya miloddan avvalgi 170-yillarda Demetriydan Tapuriya va Margʻiyonani qaytarib oldi.

Qadimgi yunon geograflari tomonidan Oks daryosi boʻyida joylashgan katta boyliklar shahri sifatida tilga olingan Yevkratideya (Oὐkadradikeya) shahri Yevkratid sharafiga nomlangan.

### Oʻlimi

Rim tarixchilarining manbalariga koʻra Yevkratid Hindistondan safaridan qaytayotganida oʻgʻli tomonidan oʻldirilgan.

Adabiyotlar
-----------

* *The Shape of Ancient Thought. Comparative studies in Greek and Indian Philosophies* by Thomas McEvilley (Allworth Press and the School of Visual Arts, 2002) ISBN 1-58115-203-5
* *Buddhism in Central Asia* by B. N. Puri (Motilal Banarsidass Pub, 1 January 2000) ISBN 81-208-0372-8
* *The Greeks in Bactria and India*, W. W. Tarn, Cambridge University Press.

Manbalar
--------

1. ↑  „Eucratides | king of Bactria" (en). *Encyclopedia Britannica*. Qaraldi: 12-avgust 2021-yil.
2. ↑  Marcellinus, xxvii. 6.
3. ↑  *Foundation.* „Welcome to Encyclopaedia Iranica" (en-US). *iranicaonline.org*. Qaraldi: 1-avgust 2021-yil.
4. ↑  Boyce 1986, pp. 460-580
5. ↑  Tarn
6. ↑  Astin, A. E.*. The Cambridge Ancient History*. Cambridge University Press, 1990 — 401 bet. ISBN 978-0-521-23448-1.
7. ↑  „Mithradates I (c. 171 - 138 B.C.)". *www.parthia.com*. Qaraldi: 12-avgust 2021-yil.
8. ↑  Ptolemy, vi, 1, 7; Strabo xi. 11
9. ↑  William W. Tarn: *The Greeks in Bactria and India*. 2. Aufl. Cambridge 1951, p. 207-208
10. ↑  „Encyclopaedia Iranica".

Tashqi havolalar
----------------

* Yevkratid tangalari
* Yevkratid I tangalari katalogi
**Dilbar Karimovna Rashidova** (1958-yil 22-iyun, Toshkent, Oʻzbekiston SSR) — oʻzbekistonlik olima, qishloq xoʻjaligi fanlari doktori, professor.

Biografiyasi
------------

Dilbar Rashidova 1958-yil 22-iyun Toshkentda tugʻilgan. 1980-yilda Toshkent qishloq xoʻjalik institutini tamomlagan. 1980—1983-yillarda Oʻzbeskiton Fanlar akademiyasi Oʻsimliklar eksperimental biologiyasi institutida laborant, 1983-yilda Toshkent qishloq xoʻjalik institutida kichik ilmiy xodim, 1984—1987-yillarda Oʻzbeskiton Fanlar akademiyasi Oʻsimliklar eksperimental biologiyasi institutida stajyor-tadqiqotchi, 1987—1993-yillarda „Uzselxozximiya"da muhandis, katta agroximik, 1993—1997-yillarda „Wolfson Sharq Enterprises" kompanitasi direktor muovini, 1997—2002-yillarda „Spesingeo" firmasi direktor muovini, 2002—2014-yillarda respublika qishloq xoʻjalik ekinlari birlamchi urugʻchiligi va urugʻshunoslik stansiyasi laboratoriya mudiri lavozimida faoliyat koʻrsatgan. 2014-yildan Paxta seleksiyasi, urugʻchiligi va yetishtirish agrotexnologiyalari ilmiy-tadqiqot instituti „Oʻsimliklar biokimyosi va fiziologiyasi" laboratoryasida loyiha rahbari.

### Oilasi

Oilali, 3 nafar farzandi bor.

Ilmiy faoliyati
---------------

2010-yilda nomzodlik, 2016-yilda doktorlik dissertatsiyasini himoya qilgan, 2021-yilda professorlik ilmiy unvoni berilgan. Dilbar Rashidova tomonidan gʻoʻza chigiti va oʻsimligining rivojlanish jarayonlariga Bombyx Moridan ajratib olingan xitozan va uning xosilalari bilan kapsulalangan polimer tizimining taʼsiri aniqlangan. Gʻoʻzaning mahalliy UZXITAN polimer preparati bilan kapsulalangan urugʻlarida kechadigan oʻsish va rivojlanish jarayonlari koʻrib chiqib, fotosintetik jarayonga turli tashqi va ichki omillarning taʼsiri oʻrgangan, UZXITAN, karboksimetilxitozan (KMX), va shuningdek mis xitozan metallokompleksini urugʻlarni kapsulalashda qoʻllashning samaradorligi aniqlagan. 280 dan ortiq ilmiynmaqolalar, 6 ta monografiya, 6 ta tavsiyanoma, 5 ta patent va risolalar muallifi. Dilbar Rashidova tomonidan „Семеноводство и семеноведение сельскохозяйственных культур", „Qishloq xoʻjaligi mahsulotlarini tishtirishda polimer shaklli preparatlarning qoʻllanilishi", „Совершенствование определения качества посевных семян сельскохозяйственных культур" va „Применение биологически активных полимеров на хлопчатнике" nomli monografiyalar chop ettirilgan. 2021-yilda Oʻzbekiston Respublikasi mustaqilligining 30 yilligi esdalik nishoni bilan taqdirlangan. Toshkent viloyati „Olima" uyushmasi raisi.

Manbalar
--------

1. 1 2 3 4 5 6  *Oʻzbekistonning taniqli olimlari ensiklopediyasi*, 2-tom (oʻzbekcha), Toshkent: Science and Innovation, 2023 — 383 bet.

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |

Havolalar
---------

* Dilbar Rashidova Google Scholar
**Koba karvon saroyi** — Qashqadaryo viloyati Shahrisabz shahrida joylashgan qadimiy arxeologik yodgorlik. Koba karvon saroyi shuningdek Koba eski karvon saroyi nomi bilan ham mashxur boʻlgan. Karvon saroy 16-asrda qurib bitkazilgan. Bugungi kunda karvonsaroy UNESCO Umuminsoniy qadriyatlar kitobiga kiritilgan boʻlib, davlat muhofazasiga olingan.

Tarixi
------

Tarixiy manbalarga koʻra, karvonsaroy 15-asr oxiri 16-asr boshlarida qurib bitkazilgan. Karvonsaroy shaharning markazida joylashgan boʻlib, chor atrofida koʻplab tarixiy yodagorliklar joy olgan. Mazkur karvonsaroy yaqinida bozor oʻrin olgan boʻlib, bu yer asosan shahar ichiga oʻtuvchi shuningdek, bozorga keluvchi karvonlar toʻxtaydigan joy vazifasini ham oʻtagan. Shuningdek, maʼlum muddat mehmonxona sifatida ham foydalanilganligi haqida maʼlumotlar mavjud.

Tuzilishi
---------

Koba karvon saroyi tarkibida Abdushukur ogʻaliq masjidi ham joylashgan. Choʻpkori imoratning berk xonaqosi, uch tomondan ayvon bilan oʻralgan. Mazkur ayvonlar tomi oʻn ikki ustun asosiga joylashtirgan.

Ayvon devorida kufiy xati asosida „Tayyiba" kalimasi yozilgan. Bu bitiklar jigarrang boʻlib, ularning yuqoriroq qismida masjid qurilgan yillari: 1304-1886/1889 deb yozilgan.

Muhofazaga olinishi
-------------------

Oʻzbekiston Respublikasi mustaqilligidan soʻng karvonsaroyda bir qator taʼmirlash ishlari amalga oshirilgan. Karvonsaroy bugungi kunda ham oʻz faoliyatini yuritib kelmoqda. Karvonsaroy davlat yodgorliklarini saqlash roʻyxatiga ham kiritilgan.

Shuningdek, mazkur obyekt Shahrisabzdagi UNESCO Umuminsoniy qadriyatlar kitobiga kiritilgan yana bir qadimiy qadamjo hisoblanadi.

Boshqa nomlar
-------------

Qamashi tumanida Koʻba nomli qishloq ham mavjud. Bu soʻz moʻgʻul tilida gobi — oʻti kamroq, toshli va qumli dala, dasht shuningdek maydoni choʻl boʻlgan hudud maʼnosini ham anglatadi. Ayni shunday hududda bunyod etilgani sababli ham qishloq nomi Koʻba deb ataladi.

Manbalar
--------

1. ↑  „Koba eski karvon saroyi". Qaraldi: 08-2023.
2. ↑  F.Abduxoliqov; A.Razzoqov; K.Rahimov; A.Hakimov; B.Abduhalimov*. O'zbekiston obidalaridagi bitiklar Qashqadaryo*. Uzbekistan today, 2016-yil — 329 bet. ISBN 978-9943-4510-6-3.
3. ↑  „Qashqadaryo viloyati". *uzbekistan.travel.uz*. Qaraldi: 08-2023.
4. ↑  Nafasov, To'ra*. Qashqadaryo qishloqnomasi*. Muharrir nashriyoti, 2009-yil — 148 bet. ISBN 978-9943-354-60-9.
**Volodimir Vasilovich Ivaxnyuk** (1973-yil 28-iyun, Kalush, Ivano-Frankivsk viloyati, Ukraina SSR)— ukrainalik futbolchi, yarim himoyachi hisoblanadi.

Biografiyasi
------------

Futbolchilik faoliyatini „Halychina" (Broshniv) havaskorlar jamoasida boshlagan. 1993-yil oktyabr va noyabr oylarida u Stryi „Skala" tarkibida ijro etdi. 1994-yilning yozida u Ximikaga (Kalush) koʻchib oʻtdi, keyinchalik u nomini FC Kalushga oʻzgartirdi. 1999-yil iyul oyida u „Sistema-Borex" (Borodyanka) klubiga oʻtdi, ammo 2001-yilning yozida u Kalushga qaytib keldi, u oʻz nomini Lukor (Kalush) ga oʻzgartirdi. 2003-yilning yozida u Oʻzbekistonga yoʻl oldi va u yerda oliy divizionning "Navbahor" (Namangan) klubi safini himoya qildi. Keyin u oʻz vataniga qaytib, „Karpaty" (Yaremche) havaskorlar jamoasida oʻynadi, lekin 2004-yilning yozida u yana chet elga, bu safar Qozogʻistonga joʻnadi va u yerda Chimkentning "Ordabasi" jamoasida oʻynadi va shundan soʻng u oʻz faoliyatini yakunladi. Keyin u havaskor darajada, shu jumladan „Tujilov 2006" uchun ham chiqish qildi.

Klublari
--------

„Navbahor"

Oʻzbekiston Oʻzbekiston Superligasi  

Bronza medal sohibi (1): 2003-yil

Manbalar
--------

1. ↑  „Прикарпатці за кордоном - Спорт Івано-Франківськ, sport.if.ua". 16-aprel 2015-yilda asl nusxadan arxivlandi.
2. ↑  „Івахнюк Володимир Васильович".

Havolalar
---------

* Futbolchining rasmiy UAFdagi oʻyinlari statistikasi
* UPL rasmiy veb-saytida futbolchining tashrif qogʻozi [Wayback Machine- da arxivlangan .]
* O‘yinchi profili Wayback Machine saytida arxivlandi (2021-11-10). [Wayback Machine -da arxivlangan. ] „Ukraina futboli" veb-saytida
**Gaz turbinasi** - uzluksiz ishlaydigan issiqlik dvigateli. Bosim ostida turgan va yuqori temperaturaga ega boʻlgan gaz energiyasi Gaz turbinasining kurakli apparatida valning mexanik energiyasiga aylanadi. Siqilgan gaz yonish kamerasida, yadro reaktori va birgalikda qizdiriladi. Gaz turbinasi dvigatelining bir qismi sifatida paydo boʻlgan va tuzilishi jihatidan bugʻ turbinasiga oʻxshaydi. Gaz turbinasi soplo apparati ish gʻildiragi bilan turbina pogʻonasini tashkil etadi. Gaz turbinasining faol (aktiv ) va reaktiv turbina xillari bor. Amalda barcha Gaz turbinasi koʻp pogʻonali turbina hisoblanadi. Quvvati esa 100 MVtdan oshadi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


* Wayback Machine saytida arxivlandi (2023-03-06).
* 
* 
* 
* 
* 
* 
* 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Oʻktam Pardayevich Umurzoqov** (1952-yil 20-avgust, Toshkent, Oʻzbekiston SSR, SSSR) — oʻzbek olimi va Oʻzbekiston davlat arbobi, iqtisod fanlari doktori, texnika fanlari nomzodi. Professor. 2019-yil 10-oktabr — 2021-yil 26-iyul mobaynida — Respublika Oliy taʼlim kengashi raisi. 2017-yil 26-may — 2021-yil 26-iyul mobaynida —Toshkent irrigatsiya va qishloq xoʻjaligini mexanizatsiyalash muhandislari instituti rektori. 2019-yil 22-dekabr — 2021-yil 26-iyul mobaynida — xalq deputatlari Toshkent shahar Kengashi deputati lavozimlarida ishlagan.

Biografiyasi
------------

1952-yil 20-avgustda Oʻzbekiston SSR, Toshkent shahrida tugʻilgan. Otasi — Umurzoqov Parda Umurzaqovich, Zomin tuman qoʻmitasi birinchi kotibi, Samarqand viloyat komiteti ikkinchi kotibi Oʻktam Umurzoqov.

Toshkent irrigatsiya va qishloq xoʻjaligini mexanizatsiyalash muhandislari institutini tamomlagan. Shu universitetda dekan, prorektor, birinchi prorektor, rektor lavozimlarida ishlagan.

2019-yil 10-oktabrdan Oliy taʼlim muassasalari Respublika kengashi raisi.

2019-yil dekabrdan xalq deputatlari Toshkent shahar Kengashi deputati boʻlgan.

Oʻzbekiston Respublikasi Prezidenti Administratsiyasi rahbari — Umurzoqov Sardor Oʻktamovichning otasi.

Iqtisodiyot fanlari doktori, texnika fanlari nomzodi. Professor.

Mehnat faoliyati
----------------

1969—1974-yillar — TIQXMMI talabasi.

1974—1977-yillar — TIQXMMI „Mashinalarni taʼmirlash va ishonchliligi" kafedrasi stajyor-oʻqituvchisi, kichik ilmiy xodimi.

1977—1980-yillar — TIQXMMI ilmiy-tadqiqot laboratoriyasining kichik ilmiy xodimi.

1980—1990-yillar — „Materialshunoslik va mashinasozlik" kafedrasi assistenti, TIQXMMI ilmiy-tadqiqot laboratoriyasi mudiri.

1990—1992-yillar — TIQXMMI malaka oshirish fakulteti dekani.

1992—1996-yillar — Qishloq xoʻjaligini mexanizatsiyalash muhandislari tayyorlash markazi TIQXMMI prorektori.

1996—1999-yillar — TIQXMMI „Qishloq xoʻjaligini mexanizatsiyalash" fakulteti dekani.

1999—2004-yillar — TIQXMMI ilmiy ishlar va axborot texnologiyalari boʻyicha prorektor.

2004—2011-yillar — TIQXMMI oʻquv ishlari boʻyicha birinchi prorektori.

2011—2013-yillar — Oʻquv ishlari boʻyicha birinchi prorektor, TIQXMMI rektori v.b.

2013—2017-yillar — TIQXMMI rektori maslahatchisi, „Suv xoʻjaligi iqtisodiyoti" kafedrasi professori.

2017—2021-yillar — TIQXMMI rektori.

2019—2021-yillar — Oʻzbekiston Respublikasi Oliy taʼlim Respublika kengashi raisi.

2019—2021-yillar — Toshkent shahar xalq deputatlari Kengashi deputati.

Manbalar
--------



1. ↑  *Oʻzbekistonning taniqli olimlari ensiklopediyasi*, 1-tom (oʻzbekcha), Toshkent: Science and Innovation, 2022 — 342 bet.
**GRAND MIR XOUTEL** (inglizcha: *Grand Mir Hotel* — "Katta Mir mehmonxonasi") — Toshkent shahrida joylashgan to'rt yulduzli mehmonxona. 1964-yilda qurilgan "Rossiya" mehmonxonasi (meʼmor V.Muratov)ning taʼmirlash loyihasi "Toshgiprogor" ochiq aksiyadorlik jamiyatida ishlab chiqilgan (2003—04). 2004-yildan boshlab hozirgi nomni olgan.

Mehmonxona
----------

Mehmonxona 7 qavatli hamda 2 qavatli bloklardan tashkil topgan. 7 qavatli turar joy blokining yer osti qismini texnik xonalar, oshxona, yordamchi xonalar va ayrim ofislar egallagan. 1-qavatda vestibyul, sartaroshxona, 50 va 100 oʻripli barlar, savdo doʻkonlari, 2—7-qavatlarda esa 126 xona mavjud bo'lib, bulardan: 6 ta lyuks, 11 ta yarim lyuks, 18 ta 1 oʻrinli, 85 ta 2 oʻrinli xonalar joylashgan. 2 qavatli blokda restoran, oshxona, xollar, 1-qavatda 250 oʻrinli ekspress yengil ovqatlanish joylari mavjud. 2 blok oʻzaro 1-qavatdagi xoll orqali bogʻlangan. Taʼmir chogʻida gorizontal derazalar qatori paydo boʻldi, binoning old qismi yanada koʻrkam tus oldi. Xonalar kengaytirilib, bino pardozida marmar, granit va boshqa zamonaviy materiallardan foydalanildi, vitraj va yengil panellar, alyukopanlar qoʻllandi.

Manbalar
--------

1. ↑  „Номера". Qaraldi: 1 sentabr.

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ruslan Taymurazovich Margiev** (ruscha: *Руслан Таймуразович Маргиев*, 1995-yil 21-mart, Vladikavkaz, Rossiya) — rossiyalik futbolchi, „Rubin Yalta" yarim himoyachisi.

Karyerasi
---------

Tolyatti akademiyasining talabasi. Professional futbolda esa Vladikavkazning „Alaniya-D" jamoasi safida debyut qilgan. Keyinchalik, ikki mavsumni Qrim Premyer-ligasida oʻtkazdi. „Okean" va „TSK-Tavriya" jamoalarida oʻynagan.

2019-yilning yozida Oʻzbekiston Superligasining Qizilqum klubiga oʻtdi. 26-iyul kuni "Navbahor"ga qarshi oʻyinda (1:0) debyut qildi.

2021-yil mart oyida yana Qrimga joʻnadi va „Qrimteplitsa" klubiga qabul qilindi. Bir yil oʻtgach, „Yevpatoriya"ga koʻchib oʻtdi. 2022-yilning avgustidan — Yaltaning Rubin klubi futbolchisi.

Manbalar
--------

1. ↑  „Статистика на сайте КФС". 23-sentabr 2019-yilda asl nusxadan arxivlandi. Qaraldi: 23-sentabr 2019-yil.
2. ↑  „26 июля 2019 г. «Навбахор» — «Кызылкум» — 0:1 (протокол)". 11-oktabr 2019-yilda asl nusxadan arxivlandi. Qaraldi: 23-sentabr 2019-yil.
3. ↑  „Исполняющим обязанности главного тренера «Крымтеплицы» вновь назначен Вячеслав Базилевич" (ru). *crimeansport.ru*. Qaraldi: 6-iyul 2023-yil.
4. ↑  „ФК «Евпатория» дозаявил Руслана Маргиева" (ru). *crimeansport.ru*. Qaraldi: 6-iyul 2023-yil.
**Oxota dengizi** — Tinch okeandagi yarim berk dengiz, Osiyo materigining sharqiy sohili bilan chegaradosh. Okeandan Kamchatka yarim orol, Kuril orollari va Xokkaydo orollari ajratib turadi. Nevelskiy, Tatar va Laperuz boʻgʻozlari orqali Yapon dengizi, Kuril boʻgʻozi orqali Tinch okean bilan tutashgan. Maydoni 1603 ming km². Eng chuqur joyi 3521 m. Shimoliy dan janubga 2445 km choʻzilgan, eng keng joyi 1407 km. Qirgʻoqlari kam parchalangan. Shimoli-sharqida Shelixov, janubiy qismida Aniva, Saxalin va boshqa qoʻltiqlar joylashgan. Dengizga Amur daryosi qoʻyiladi. Suvining temperaturasi qishda 1,8— 2°, yezda 1,5 dan 15° gacha, shoʻrligi 32,8— 33,8°/OO. Baliq ovlanib kelinadi. Asosiy portlari: Magadan, Oxotsk, Korsakov, Se-vero-Kurilsk.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



|  |  |  |  |
| --- | --- | --- | --- |
| 

| * k
* m
* t

Tinch okeanidagi dengizlar |
| --- |
|  |
| 

* Aki
* Bali
* Banda
* Gang
* Bering dengizi
* Ichki Yapon
* Sharqiy Xitoy
* Visayan
* Sariq
* Camotes
* Marjon
* Koro
* Mindanao
* Molukkan
* Yangi Gvineya
* Oxota
* Savu
* Samar
* Salish
* Seram
* Sibuyan
* Sulaymon
* Sulavesi
* Sulu
* Tasman
* Fidji
* Filippin
* Flores
* Halmahera
* Shantar
* Janubiy Xitoy
* Yavon
* Yapon

.
 |

 |



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Past chastotali filtr** - tanlangan kesish chastotasidan past chastotali signallarni o'tkazadigan va kesish chastotasidan yuqori chastotali signallarni susaytiradigan filtr. Filtrning aniq chastotaviy javob reaksiyasi filtr dizayniga bog'liq. Filtr ba'zan audio qurilmalarda **yuqoridan kesuvchi filtr** yoki **treble-kesuvchi filtr** deb ataladi. Past o'tkazuvchan filtr yuqori o'tkazuvchan filtrning to'ldiruvchisidir.

Past chastotali filtrlarning turli xil ko'rinishlarda mavjud, jumladan, elektron sxemalar, masalan, ovoz qurilmalarida **shovqin filtrlari** ishlatilsa , analogdan raqamliga o'tkazishdan oldin signallarni sozlash uchun anti-aliasing filtrlari, ma'lumotlar to'plamini tekislash, akustik to'siqlar, tasvirlarni xiralashtirish va boshqalar uchun raqamli filtrlar ishlatiladi.

Vaqt bo'yicha javob reaksiyasi
------------------------------

Past chastotali filtrning vaqtga bo'lgan reaksiyasi oddiy past chastotali RC filtrning javob reaksiyasini hisoblash orqali topiladi.

 Oddiy past chastotali RC filtr
Kirxgof qonunlaridan foydalanib, biz quyidagi differentsial tenglamaga kelamiz

{\displaystyle v\_{\text{out}}(t)=v\_{\text{in}}(t)-RC{\frac {\operatorname {d} v\_{\text{out}}}{\operatorname {d} t}}}
### To'rtburchaksimon kirish signaliga nisbatan javob reaksiyasi

Agar {\displaystyle v\_{\text{in}}(t)} kirish signali to'rtburchak shaklda va uning "balandligi" {\displaystyle V\_{i}} bo'lsin desak, u holda differensial tenglama quyidagi yechimga ega bo'ladi 

{\displaystyle v\_{\text{out}}(t)=V\_{i}(1-e^{-\omega \_{0}t}),}
bu yerda {\displaystyle \omega \_{0}={1 \over RC}} filtrning kesish chastotasi.

#### RC filtr

 Passiv, birinchi darajali past chastotali RC filtr
Bitta oddiy past chastotali filtr sxemasi ketma-ket ulangan rezistor va kondensatordan iborat. Kondensator reaktivlikni namoyish etadi va past chastotali signallarni bloklaydi va ularni ulangan qurilmaning kirishi orqali o'tkazadi. Yuqori chastotalarda reaktivlik pasayadi va kondensator qisqa tutashtiruvchi sifatida samarali ishlaydi. Qarshilik va sig'imning kombinatsiyasi filtrning vaqt konstantasini beradi {\displaystyle \tau \;=\;RC} (yunoncha tau harfi bilan ifodalanadi). Siklik chastotasi, burchak chastotasi yoki kesish chastotasi (gertsda) deb ham ataladigan kesish chastotasi vaqt konstantasi bilan aniqlanadi:

{\displaystyle f\_{\mathrm {c} }={1 \over 2\pi \tau }={1 \over 2\pi RC}}
yoki shunga ekvivalent ( radian taqsim sekundlarda ):

{\displaystyle \omega \_{\mathrm {c} }={1 \over \tau }={1 \over RC}}
1. ↑  Hayt, William H. Jr. and Kemmerly, Jack E.*. Engineering Circuit Analysis*. New York: McGRAW-HILL BOOK COMPANY, 1978 — 211-224, 684-729 bet.
2. ↑  Boyce, William and DiPrima, Richard*. Elementary Differential Equations and Boundary Value Problems*. New York: JOHN WILEY & SONS, 1965 — 11–24 bet.
**Bogʻdon** — (avval Yotoq qishligʻi, sung Yangiqishloq) Jizzax viloyati Forish tumanidagi shaharcha (1978-yildan), tuman markazi. Yaqin temir yoʻl stansiyasi — Jizzax (67 km). Aholisi 8,4 ming kishi (2003). Shaharchada paxta tozalash zavodi, MTP, avtokorxona, tikuvchilik fabrikasi, qurilish tashkilotlari, kichik, oʻrta biznes, yirik korxona va mikrofirmalar, savdo, madaniy va maishiy xizmat koʻrsatish shoxobchalari faoliyat koʻrsatadi. Umumiy taʼlim maktablari, kasb-hunar kollejlari, madaniyat saroyi, madaniyat uylari, „Chorvador" xalq dastasi, markaziy va bolalar kutubxonalari aholiga xizmat koʻrsatadi. Stadion, sport zallari va maydonchalari va boshqalar sport inshootlari mavjud. Tuman markaziy kasalxonasi, poliklinika, dorixonalar va boshqalar tibbiy muassasalar bor. Bogʻdon — Jizzax, Bogʻdon — Forish, Bogʻdon — Chimoʻrgʻon va boshqalar yoʻnalishlarda avtobuslar qatnaydi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**LGBT** yoki **LBBT** qisqartmasi lezbian, gey (LBBT shaklida esa besoqol), biseksual va transseksual odamlarni nomlashda ishlatiladi. Bu qisqartma 1990-yillardan beri qoʻllanilmoqda; avvaliga u „LGB" koʻrinishida boʻlgan. Hozirda LGBT atamasi bilan LGBT harakatini ham atashadi.

Har bir atama maʼnosi
---------------------

Qisqartmani tashkil etuvchi har bir soʻz tegishli jamoat (submadaniyat) aʼzolarini bildiradi.

### Lezbian

Asosiy maqola: Lezbian
Lezbian atamasi jinsiy moyilligi ayollarga qaratilgan ayolga nisbatan ishlatiladi.

### Gey

Asosiy maqola: Gey
gey yoki besoqol atamalari jinsiy moyilligi erkaklarga qaratilgan erkakni bildiradi.

### Biseksual

Asosiy maqola: Biseksuallik
Biseksual soʻzi bir vaqtning oʻzida bir necha ayollar yoki erkaklar bilan jinsiy moyilligi istalgan jins vakiliga qaratilgan kishiga aytiladi.

### Transseksual

Asosiy maqola: Transseksual
Transseksual atamasi bilan jins oʻzgartirish amaliyotini boshidan kechirgan yoki transvestizmga moyil shaxslar nomlanadi. Transseksual odamlar „…tugʻilgan paytdagi jinslari oʻzlariga mos emasligini his etuvchilardir", degan taʼrif mavjud.

LGBT tarixi
-----------

Asosiy maqola: LGBT tarixi
1960-yillarning seksual inqilobigacha odatiy jinsiy moyillikdan tashqari moyilliklarga ega kishilar jamiyatda deyarli eʼtiborda boʻlishmagan. Baʼzi manbalarda bunday odamlar *uchinchi jins* deb atalganini koʻrish mumkin, biroq bu atama keng tarqalmadi. Tibbiy atama — *gomoseksual* — bora-bora haqorat tusini olgani uchun *gey* soʻzi qoʻllanila boshlandi; ayol gomoseksuallar ham sezilarli faollikka erishishganidan soʻng *lezbian* atamasi bu safga qoʻshildi. Keyin esa *biseksual* va *transseksual* soʻzlari paydo boʻldi.

Yana qarang
-----------

* Aseksuallik
* Jins
* Jinsiy moyillik
* Queer-tadqiqotlar
* Seks

Manbalar
--------

1. ↑  Parent, Mike C.; DeBlaere, Cirleen; Moradi, Bonnie (June 2013). "Approaches to Research on Intersectionality: Perspectives on Gender, LGBT, and Racial/Ethnic Identities". *Sex Roles* **68** (11–12): 639–645. doi:10.1007/s11199-013-0283-2.

Havolalar
---------

|  |  |
| --- | --- |
|  | Vikiomborda ***LGBT*** haqida turkum mavjud |

* Glbtq.com sayti arxivlari

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 7705503-2
* NDL: 001208056

 |
**Mix ota masjidi** — Navoiy viloyati Konimex tumani Qurama qishlogʻida joylashgan masjid.

Tarixi
------

Mix ota masjidi Konimex tumani „Guliston" MFY, Qurama qishlogʻida joylashgan. 1993—1995-yillar oraligʻida oʻsha davrdagi Konimex tuman hokimi Poʻlat Sulaymonovning tashabbusi bilan asosan hashar yoʻli bilan qurilgan. Namoz oʻqish honaqohi 120 nafar odamga moʻljallangan. Kadastr hujjatlari yoʻqolganligi sababli qayta tiklanmoqda. Namoz oʻqish xonasi, xonaqoh, imom xatib uchun alohida xonalar, hojatxona va tahoratxonalari mavjud. Isitish tarmogʻi, yoritish chiroqlari soz holatda, atrofi obodonlashtirilgan, 4 ta kuzatuv kameralari ishlab turibdi. Qur’on oyatlaridan keltirilgan bannerlar eski, tom qismiga oʻrnatilgan karnaylar joriy taʼmirtalab holatda. Namoz oʻqish vaqtlarini koʻrsatuvchi tablo eski, koʻrsatkichlari ishlamaydi. Oxirgi bor 2016-yilda homiylar tomonidan hashar yoʻli bilan taʼmirlangan. Oʻzbekiston Musulmonlar idorasi tasarrufidagi Navoiy viloyat vakilligi mas’ul tashkilot. „Mix ota" masjidi bir vaqtning oʻzida 1 000 nafardan ortiq namozxonni oʻz bagʻriga sigʻdira oladi.

Manbalar
--------

1. ↑  „Konimexliklarning Prezidentdan masjid qurish bo‘yicha iltimosi oradan ikki yil o‘tib amalga oshdi" (daryo.uz). 27-iyul 2023-yilda asl nusxadan arxivlandi. Qaraldi: 27-iyul 2023-yil.
2. ↑  „Navoiy viloyati Islomiy qadamjolar" (uzbekistan.travel). Qaraldi: 27-iyul 2023-yil.
3. ↑  „Prezidentdan masjid qurib berishni so‘ragan konimexliklarning istagi amalga oshdi" (kun.uz). 27-iyul 2023-yilda asl nusxadan arxivlandi. Qaraldi: 27-iyul 2023-yil.

|  |  |
| --- | --- |
| Stub ikona | *Masjid haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Xoja Mahmud Anjir Fagʻnaviy** [12-asr oxiri — Vobkent tumani Anjir Fagʻnav (qoz. Anjirbogʻ) qishlogʻi — 1286] — Xojagon Naqshbandiya tariqatining yirik namoyandasi, buxorolik 7 pirning uchinchisi. Gilkorlik bilan shugʻullangan. Xoja Orif Mohitobon — Revgariyyadan tahsil olib, uning vafotidan soʻng xojagonlik silsilasini boshqargan. "Silsilai sharif" da 12 halqanig piri hisoblanadi. Xufiyona (yashirin) zikr bilan jahriya (baland tovushli) zikrga baravar amal etgan. Xoja Ali Romitaniy (Xojai Azizon) ga ustozlik qilgan. Fag'naviy tugʻilgan qishlogʻida dafn etilgan. Qabri ustidagi maqbara mustaqillik davrida taʼmirlanib, maqbara yonida hovuz va jomeʼ masjid qurilgan. Bu joy hozir ziyoratgohga aylantirilgan.

XIII asr boshlarida Buxoro viloyati Vobkent tumani Anjir Fag’naviy qishlog’ida tug’ilganlar.Bu qishloqning hozirgi nomi Anjirbog’dir.Xoja Mahmud Anjir Fag’naviy ilmi qol va ilmi holni Hazrat Xoja Orif ar Revgariydan o’rgangan.Xoja Mahmud Anjir Fag’naviyning kasblari gilkorlik bo’lgan.

Ali Safiyning ,,Rashahotu aynul hayot’’ kitoblarida yozilishicha,Hoja Ali Rometaniy Xoja Hizrdan:,,Shu asru ayyomda pir deb kimning etagidan tutsa bo’ladi?;;-deb so’raganlarida,Xoja Xizr:,,Shu asru ayyomning piri murshidi Xoja Mahmud Anjir Fag’naviy bo’ladilar!’’-deganlar.Xoja Xizr tavsiyalariga muvofiq Xoja Ali Rometaniy Xoja Mahmudga murid bo’ldilar.

,,Rashahot’’da aytilganki,Xoja Mahmud Anjir Fag’naviydan Sayyid Amir Kulolgacha o’tgan xojagon-naqshbandiya tariqati mashoyihlari xufyona zikr bilan jahriya zikriga baravar amal qilishgan.
-Maqomoti Xoja Abduxoliq G’ijduvoniy’’kitobida zikr qilinadiki,har qachon Xoja Mahmud Anjir Fag’naviy:,,Yo Rabbiy!’’-desalar,Alloh Ta’olodan:,,Labbayka,yo abdi!’’(Labbay,ey mening bandam!)degan bevosita javobni eshitardilar.Avliyolar albatta o’z karomotlari bilan azizdurlar,jumladan Xoja Mahmud hazratlari ham ko’plab karomatlar sohibi bo’lganlar.
Xoja Mahmudning ikki o’gillari Sayyid va Umar bo’lgan.Xoja Mahmud Anjir Fag’naviy 1286-yilda vafot qildilar va u kishini tug’ilgan qishloqlarida dafn qildilar.Buggungi kunda istiqlol sharofatidan yurtimizdagi boshqa ziyoratgohlar qatorida Xazrat Mahmud Anjir Fag’naviy ziyoratgohlari ham obod etildi.Bu yerda yangi darvozaxona,maqbara,jome’ masjid,quduq,hovuz,kata bog’ barpo qilindi.

  

Ad.Faxruddin Ali Safiy, Rashahot, T. 2003; Orif Usmon, Buxoroi sharifning yetti piri, T. 2003; Xoja Abdulxoliq Gʻijduvoniy, T. 2003.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ertapisharlik**, tezpisharlik — oʻsimliklarning tez oʻsishi, tez rivojlanishi va mevalarning erta yetilishi xususiyati. Oʻsimliklarda biologik va xoʻjalik jihatidan pishish holatiga yetish tezligi bilan belgilanadi. E. muayyan ekinlar turlari va navlari (salat, ismaloq, rediska, chillaki uzum, kuzgi va bahori bugʻdoy, makkajoʻxori, karam, bodring, kartoshka va boshqalarning ayrim navlari)ga xos irsiy belgi hisoblanadi. E. oʻsimliklarni oʻstirish texnologiyasi sharoitlariga ham bogʻliq. Fiziologik nuqgai nazardan E. oʻsimliklar rivojlanishida vegetatsiya fazalarining jadal oʻtishi bilan tavsiflanadi. Fotosintezning intensivligi, toʻqima va organlarda moddalarning faol harakati va oʻzgarishi oʻsimlikning oʻsishi, rivojlanishini tezlashtiradi va mevani erta yetiltiradi. E. iqgisodiy ahamiyatga ega: ertapishar ekin turlari va navlari ekilganda yerdan unumli foydalanish, bir yilda bir dalaning oʻzidan 2—3-marta hosil olish mumkin.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Dilorom Gʻofurjonovna Toshmuhamedova** (1962-yil 19-dekabr, Toshkentda tavallud topgan) — oʻzbekistonlik shifokor, siyosatchi, jamoat arbobi. 2020-yildan — Oʻzbekiston Respublikasi Oliy Majlisi Senatining yoshlar, fan, taʼlim masalalari qoʻmitasi raisining oʻrinbosari. 2018-2020-yillarda Oʻzbekiston Respublikasi Vazirlar Mahkamasi huzuridagi „Oila" markazi direktori. 2007-2015-yillarda Oliy Majlis Qonunchilik palatasi spikeri. Tibbiyot fanlari nomzodi.

Biografiyasi
------------

Maʼlumoti boʻyicha shifokor. 1984-yilda Toshkent tibbiyot akademiyasini va 2003-yilda Davlat va jamiyat qurilishi akademiyasini tugatgan.

1984-1993-yillarda Toshkent tibbiyot akademiyasida turli lavozimlarda ishlagan.

1993-1997-yillarda „Farmed" xususiy korxonasi direktori.

1997-2002-yillarda Oliy Majlisning xalqaro aloqalar qoʻmitasi aʼzosi.

2002-2007-yillarda Oliy Majlis Qonunchilik palatasining xalqaro aloqalar qoʻmitasi raisi.

2007-2015-yillarda Oliy Majlis Qonunchilik palatasi spikeri.

2007-yilda prezidentlikka nomzod boʻlgan.

2015-yil 5-yanvar kungi Oliy Majlis Qonunchilik palatasining 1-majlisida uning oʻrnini deputat, Mudofaa va xavfsizlik qoʻmitasi raisi Nurdinjon Ismoilov egalladi.

2018-yildan 2020-yilgacha — Vazirlar Mahkamasi huzuridagi „Oila" markazi direktori.

2020-yil 17-yanvardan — Oʻzbekiston Respublikasi Oliy Majlisi Senatining yoshlar, fan, taʼlim masalalari qoʻmitasi raisining oʻrinbosari

Manbalar
--------

1. 1 2  „Oʻzbekiston Respublikasi Oliy Majlisi Qonunchilik palatasi rasmiy sayti parliament.gov.uz | Toshmuhamedova Dilorom Gʻofurjonovna". 7-noyabr 2014-yilda asl nusxadan arxivlandi. Qaraldi: 6-noyabr 2014-yil.
2. ↑  *Parlament Uzbekistana rukovodit Nuriddin Ismoilov*, 2016-03-04da asl nusxadan arxivlandi, qaraldi: 2015-01-13
3. ↑  „Dilorom Toshmuhamedova "Oila" markazi direktori lavozimidan ketdi".



|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * k
* m
* t

Oʻzbekiston prezidentligiga nomzodlar |
| --- |
|  |
| 1991 | 
* Islom Karimov
* Muhammad Solih
 |
|  |
| 2000 | 
* Islom Karimov
* Abdulhafiz Jalolov
 |
|  |
| 2007 | 
* Islom Karimov
* Dilorom Toshmuhamedova
* Akmal Saidov
* Asliddin Rustamov
 |
|  |
| 2015 | 
* Islom Karimov
* Akmal Saidov
* Narimon Umarov
* Hotamjon Ketmonov
 |
|  |
| 2016 | 
* Shavkat Mirziyoyev
* Narimon Umarov
* Hotamjon Ketmonov
* Sarvar Otamuratov
 |
|  |
| 2021 | 
* Shavkat Mirziyoyev
* Bahrom Abduhalimov
* Maqsuda Vorisova
* Alisher Qodirov
* Narzullo Oblomurodov
 |
|  |
| 2023 | 
* Shavkat Mirziyoyev
* Ulugʻbek Inoyatov
* Аbdushukur Xamzayev
* Robaxon Mahmudova
 |

 |
**Movlud Mustafo o'g'li Miraliev** (ozarbayjoncha: *Mövlud Mustafa oğlu Mirəliyev*) - ozarbayjonlik sambist va dzyudochi, Ozarbayjon terma jamoasi a'zosi. 2008-yil Pekindagi o'yinlarning bronza medali sovrindori. Dzyudo bo'yicha 2003-yilgi jahon chempionatining bronza medali , sambo bo'yicha Yevropa va jahon chempionatlarining chempioni va sovrindori. 100 kilogrammgacha vazn toifasida ishtirok etgan. Sambo bo'yicha xalqaro toifadagi sport ustasi va dzyudo bo'yicha sport ustasi.

Karyera
-------

1983-yildan sambo bilan shug'ullanadi, keyin dzyudoga o'tadi.

2008-yil,14-sentabr kuni Pekin Yozgi Olimpiada o‘yinlarida 100 kilogramm vazn toifasida ishtirok etib,Movlud Miraliyev bronza medalini qo'lga kiritdi Movlud birinchi uchrashuvda jazoirlik dzyudochi Gassan Azounni mag'lub etdi. Shundan so'ng u Gruziya vakili Levan Jorjoliani ustidan g'alaba qozondi.Chorak finalda esaruminiyalik Daniel Bratani mag'lub etdi. Ammo musobaqaning bo'lajak chempioni mo'g'ulistonlik dzyudochi Naydangiin TuvshinbayarMiraliyevning finalga chiqishiga to'sqinlik qildi. Uchinchi o‘rin uchun kurashda Movlud polshalik sportchi Przemislav Matiyajekni  mag‘lub etdi.

2014-yil sentyabr oyida Malaga(Ispaniya) shahrida dzyudo bo'yicha faxriylar o'rtasida o'tkazilgan jahon chempionatida oltin medalni qo'lga kiritdi.

2016-yil boshida Miraliyev dzyudo bo‘yicha Ozarbayjon terma jamoasini boshqargan.Uning terma jamoa bosh murabbiyi sifatidagi birinchi musobaqasi - Qozondagi Yevropa chempionati bo'ldi , uning jamoasi bitta oltin va bitta kumush medalni qo'lga kiritdi,shuningdek, jamoaviy musobaqada uchinchi o'rinni egalladi.

2016-yildagi Rio-de-Janeyroda boʻlib oʻtgan Olimpiada oʻyinlarida,Miraliyev boshchiligidagi Ozarbayjon terma jamoasi ikkita kumush medalini qoʻlga kiritdi  .

Manbalar
--------

1. ↑  Olympics Day 6 — Judo[*sayt ishlamaydi*]
2. ↑  Максутов Т. (8 2016). *Мовлуд Миралиев: «Две серебряные медали – это большой успех»* (1news.az nashri).. "13" Максутов Т. (8 2016). *Мовлуд Миралиев: «Две серебряные медали – это большой успех»* (1news.az nashri).. "13"
3. ↑  „Федерация дзюдо рассказала о планах Зайзенбахера доказать свою невиновность". 31-avgust 2017-yilda asl nusxadan arxivlandi. Qaraldi: 30-avgust 2017-yil.

Havolalar
---------

* Мовлуд Миралиев -judoinside.com saytidagi profili(ingl.)
* Азербайджанский дзюдоист Мовлуд Миралиев занял 7-е место на чемпионате мира[*sayt ishlamaydi*]
* 14-августа 2008 / 16:46. Мовлуд Миралиев приносит Азербайджану первую «бронзу» в Пекине (Обновлено)
**Festus Agu** (1975-yil 13-martda tugʻilgan) — nigeriyalik sobiq professional futbolchi, hujumchi sifatida oʻynagan.

Futbolchilik faoliyati
----------------------

### Ilk faoliyati

Agu Enugu shahrida tugʻilgan va oʻz mamlakatidagi klublarda: Nitel Vasco Dagama FC Enugu, African Continental Bank FC Lagos, Bendel United, Enugu Rangers va Bendel Insurance FC da oʻynagan. Ilk faoliyat yillarida Agu mamlakatdagi eng istiqbolli futbolchi hisoblanar edi.

### Ispaniya

Agu 1995-yilda Ispaniyaga yoʻl oldi va La Liganing „SD Compostela" jamoasiga qoʻshildi. Klub rahbari José María Caneda uni „…Ronaldo va Bent Christensenning oʻyin uslubi aralashmasi" deb taʼriflagan. Faoliyati davomida vatandoshi Christopher Ohen bilan oʻrindosh boʻldi. Mavsumda atigi sakkiz marta oʻynadi, lekin gol ura olmadi.

### Germaniya

Agu Germaniyadagi faoliyatini NOFV-Oberligada FSV Optik Rathenow bilan boshladi. Oʻzining yagona mavsumida 14 ta gol urdi.

2000-yilda Agu Regionalliga Südda 1. FC Shweinfurt 05 jamoasiga qoʻshildi va debyut mavsumida 11 ta gol urdi, klub ikkinchi darajaga koʻtarildi.

2002-yilning yozida Agu ikkinchi divizionga qaytib, SV Vaker Burghausen bilan shartnoma imzoladi. Biroq, oʻzining oldingi gollari rekordini takrorlay olmadi va oxir-oqibat mavsum oxirida erkin agent boʻld. Keyinchalik Nord mintaqaviy ligasida „St.Pauli" klubi bilan oʻynadi, klubdagi birinchi mavsumida oltita gol urdi, keyingi yili esa faqat ikkita gol qayd etdi.

### Isteʼfo

30 yoshida Agu bir qator jarohatlar tufayli nafaqaga chiqdi va huquq sohasida yangi faoliyat boshlash uchun Buyuk Britaniyaga koʻchib oʻtdi. Agu hozir Angliya va Uelsda malakali va amaliyotchi advokat.

Manbalar
--------

1. ↑  „¿Qué fue de... Festus Agu?" (ispancha) (12-iyun 2009-yil). 11-may 2018-yilda asl nusxadan arxivlandi. Qaraldi: 21-oktabr 2009-yil.
2. ↑  „¿Qué fue de... Festus Agu?" [Whatever happened to... Festus Agu?] (ispancha) (12-iyun 2009-yil). 11-may 2018-yilda asl nusxadan arxivlandi. Qaraldi: 21-oktabr 2009-yil.
3. ↑  „¿Qué fue de... Festus Agu?" (ispancha) (12-iyun 2009-yil). 11-may 2018-yilda asl nusxadan arxivlandi. Qaraldi: 21-oktabr 2009-yil.
4. ↑  „RL Süd – Spieltag / Tabelle 2000/01" (olmoncha). kicker. Qaraldi: 27-oktabr 2011-yil.
5. ↑  „RL Süd – Spieltag / Tabelle 2001/02" (olmoncha).  kicker. Qaraldi: 27-oktabr 2011-yil.
6. ↑  „¿Qué fue de... Festus Agu?" (ispancha) (12-iyun 2009-yil). 11-may 2018-yilda asl nusxadan arxivlandi. Qaraldi: 21-oktabr 2009-yil.

Havolalar
---------

* Festus Agu WorldFootball.net saytida
**Gomel** (belaruscha: *Гомель*) – Belarusdagi shahar. Gomel viloyatining markazi. Soj daryosi (Dnepr irmogʻi) boʻyidagi port. Temir yo'l va avtomobil yoʻllari tuguni. Shahardan Sankt-Peterburg–Kiyev–Odessa, Brest–Bryansk–Moskva, Gomel Minsk–Vilnyus avtomagistrallari oʻtadi. Aholisi 475,2 ming kishi (1999), aholisining soni boʻyicha respublikada 2-oʻrindagi shahar. Maydon 11256 ga. Shahar transporti avtobus va trolleybus qatnovidan iborat. Gomeldagi 100 dan ziyod sanoat korxonasi davlat, aksiyadorlik, ijara, qoʻshma va kichik biznes korxonalaridir. Mashinasozlik va metallsozlik (stanoklar, qishloq xoʻjaligi mashinalari, priborlar va boshqalar), yogʻochsozlik, kimyo, oyna-shisha, oziq-ovqat, yengil sanoat korxonalari bor. Shuningdek, qurilish detallari zavodi, qurilish materiallari va yigʻma temir beton kombinati faoliyat koʻrsatmoqsa. Savdo korxonalari, 13 katta va kichik bozor, 2 avtomobil bozori, 5 oliy oʻquv yurti (davlat universiteti, transport va texnika davlat universitetlari, kooperativ va tibbiyot institutlari), 6 texnikum, 2 kollej (musiqaped. va sanʼat), litsey, gimnaziyalar, 9 ilmiy tadqiqot instituta, 2 teatr, oʻlkashunoslik muzeyi, telemarkaz, xalqaro aeroport mavjud. Shahar solnomalarda birinchi marta 1142 yil tilga olingan.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Igor Viktorovich Oberemchenko**  (1970-yil 9-mart, Simferopol) — hujumchi va yarim himoyachi lavozimlarida oʻynagan ukrainalik futbolchi va futzalchi. Simferopolning „Tavriya" jamoasi tarkibida Ukraina oliy ligasida oʻynagan oʻyinlari bilan tanilgan u Qizilqum klubi safida Oʻzbekiston oliy divizionida ham toʻp surgan.

Futbolchining karerasi
----------------------

Igor Oberemchenko futbol maydonlarida 1991-yilda SSSR ikkinchi ligasi ishtirokchisi Kerchning „Okean" jamoasi tarkibida oʻynagan. Sovet Ittifoqi parchalanganidan keyin Oberemchenko oʻz chiqishlarini Rossiya ikkinchi ligasi Sibirning Radujniy shahridan Agan jamoasida davom ettirishga qaror qildi. 1993-yil boshida futbolchi Ukrainaga qaytib keldi va u erda Sakaning „Frunzenets" oʻtish ligasida oʻynashni davom ettirdi. Olti oy ichida Oberemchenko „Chayka" (Oxotnikovo) havaskorlar klubiga koʻchib oʻtdi, keyinchalik „Suroj" va „Avangard" (Kramatorsk) havaskor jamoalarida oʻynadi, keyinroq Oxotnikovning „Chayka" ga qaytdi. 1996—1997-yillar mavsumida futbolchi Simferopoldan Ukraina oliy ligasi „Tavriya" jamoasiga taklif oldi. Ihor Oberemchenko „Tavriya"da ikki mavsum toʻp surdi, shu vaqt ichida milliy chempionatda 41 ta oʻyin oʻtkazdi, shuningdek, ikkinchi ligadagi „ Dinamo" ning farm klubida oʻynadi, u avval oʻynagan. 1998—1999-yilgi mavsumda futbolchi birinchi liganing Jitomirning „Polissya" jamoasida oʻynagan. Jitomir klubida oʻtkazgan mavsumdan soʻng, Oberemchenko Qrimga qaytib keldi va u yerda bir necha oy „SVH-Danik" havaskorlar klubida oʻynadi.

2000-yilda Ihor Oberemchenko Oʻzbekiston oliy divizioni Qizilqum klubi futbolchisiga aylandi va 2001-yilning oxirigacha Oʻzbekiston chempionatida 29 ta oʻyinda maydonga tushdi. 2002-yil boshida futbolchi Ukrainaga qaytib keldi va u yerda yana „Danica-SELMA" havaskorlar klubida oʻynadi. 2003-yilda Oberemchenko shu nomdagi shaharning ikkinchi liga klubi „Sevastopol" ga oʻtdi. Olti oy davomida futbolchi Nikopol tumanining „Kolos" havaskorlar klubida toʻp surgan, keyinchalik Simferopolning „Dinamo-YURIN" futzal jamoasi safida Ukraina chempionatida 5 ta, kubokda esa bitta oʻyin oʻtkazgan. 2005-yilda Ihor Oberemchenko Krasnoperekopskning „Ximik" havaskorlar klubiga oʻtdi, u olti oy ichida ikkinchi liga jamoasiga aylandi. 2005—2006-yilgi mavsum yakunlangach, Oberemchenko Qrimdagi havaskor klublarda oʻynagan, keyinroq murabbiylik faoliyatini boshlagan, 2014-yilgacha „Tavriya" futbol maktabida, keyinroq Simferopoldagi SDYUSSHOR „Spartak"da ishlagan.

Manbalar
--------

1. ↑  „Оберемченко Ігор Вікторович". Qaraldi: 23-iyul 2023-yil.
2. ↑  „Оберемченко Игорь Викторович". Qaraldi: 23-iyul 2023-yil.

Havolalar
---------

* Profil FootballFacts.ru saytida
* Profіl futbolіsta na saytі *ukr-football.org.ua*[*sayt ishlamaydi*]
* Profіl na ofіsіynomu saytі „Tavrії" (Sіmferopol) (ros.)
**O'smirlar adabiyoti** (inglizcha: *young adult literature* ) - o'smirlar uchun adabiyot.

Yosh tasnifi
------------

*O'smirlar adabiyoti* janrida taqdim etilgan xorijiy adabiyotlar haqida gap ketganda, janr nomi turli yo'llar bilan beriladi, masalan, yoshi kattalar, yoshlar adabiyoti, o'smirlar adabiyoti. AQShda o'smirlar adabiyoti (inglizcha: *young adult literature* ) Amerika kutubxonalari assotsiatsiyasining Yoshlar adabiyoti boʻlimi tomonidan belgilangan 12 yoshdan 18 yoshgacha boʻlgan odamlar uchun moʻljallangan. Shu bilan birga, kontseptsiyaning o'zi inglizcha: *young adult* 17 yoshdan 21 yoshgacha bo'lgan yoshni nazarda tutadi.

Rus an'analarida o'smirlar adabiyoti asosan 15-16 yoshgacha bo'lgan kitobxonlar uchun mo'ljallangan bolalar adabiyoti kontseptsiyasiga kiritilgan. Shu bilan birga, bu kichik yoki katta maktab yoshi - 14 yoshdan 16 yoshgacha va Rossiyada "o'smirlar uchun kitoblar" atamasi to'g'ridan-to'g'ri o'rta maktab yoshidagi bolalar uchun adabiyotga tegishli - 11 yoshdan 13 yoshgacha .

Xarakteristikasi
----------------

O‘smirlar adabiyoti adabiy janrlardan biridir. O'smirlar adabiyotining o'ziga xos xususiyatlari - ko'p qirrali syujet, zarba effektini qo'llash o'rniga keskinlik, yorqin personajlar, faktlarni aniq va batafsil yetkazish, haqiqiy dialoglar, tushunarli taqdimot uslubi, hazil tuyg'usi, qiziqarli kirish va esda qolarli tugaydi.

Hozirgi kunda o'smirlar adabiyoti yangi janr va yo'nalishlarda faol rivojlanmoqda: grafik roman, yengil roman, manga , fantaziya, distopiya, kiberpank, romantika, splatterpunk, texnotriller.

Eslatmalar
----------

1. ↑  „Программа «Proчтение» от 25 июля 2014 года". 26-sentabr 2014-yilda asl nusxadan arxivlandi. Qaraldi: 16-iyun 2020-yil.
2. ↑  Англо-Русский словарь по полиграфии и издательскому делу„Архивированная копия". 8-mart 2016-yilda asl nusxadan arxivlandi. Qaraldi: 2-dekabr 2014-yil.
3. ↑  en:Young adult (psychology)
4. ↑  Англо-Русский юридический словарь „Архивированная копия". 8-mart 2016-yilda asl nusxadan arxivlandi. Qaraldi: 2-dekabr 2014-yil.
5. ↑  *Литература и язык. Современная иллюстрированная энциклопедия*, 1990.
6. ↑  *Stephens, Jonathan.* „Young Adult: A Book by Any Other Name...:Defining the Genre" (en). *The Alan Review* (fall 2007). 24-oktabr 2015-yilda asl nusxadan arxivlandi. Qaraldi: 24-noyabr 2014-yil.
7. ↑  Cole, Pam B.*. Young Adult Literature: In the 21st Century*. New York: McGraw Hill, 2009 — 61—65 bet.
**Alisher Qodirqulovich Usmonqulov** (1968-yil 20-mart, Toshkent, Oʻzbekiston SSR) — oʻzbekistonlik olim, texnika fanlari doktori, professor. 2016-yil 28-sentyabrdan Jizzax politexnika instituti rektori.

Biografiyasi
------------

Alisher Usmonqulov 1968-yil 20-mart Toshkentda tugʻilgan. 1985-yili Toshkent toʻqimachilik va yengil sanoat institutiga „Paxtani dastlabki ishlash" ixtisosligi boʻyicha oʻqishga kirib, 1992-yilda mazkur institutni tamomlaydi. 1986—1988-yillarda harbiy xizmatda boʻlgan. Oʻz mehnat faoliyatini 1992-yil Toshkent toʻqimachilik va yengil sanoat institutining „Paxtani dastlabki ishlash" kafedrasida laboratoriya mudiri lavozimida boshlagan. Keyinchalik assistent, katta oʻqituvchi va dotsent lavozimida ishladi. 1999—2002-yillari institutning „Paxta sanoati texnologiyasi va mexanika" fakultetida maʼnaviy-maʼrifiy ishlar boʻyicha dekan oʻrinbosari, 2002—2006-yillari institutning marketing boʻlimi boshligʻi, 2007—2008-yillari institutning „Paxtani dastlabki ishlash" kafedrasi mudiri, 2008—2016-yillarda institutning „Paxta sanoati texnologiyasi" fakulteti dekani va 2016-yilda institutning moliya-iqtisod ishlari boʻyicha prorektori lavozimida ishlagan. 2016-yildan Jizzax politexnika instituti rektori. Oʻzbekiston Liberal demokratik partiyasi aʼzosi. 2021-yildan Oʻzbekiston Respublikasi Markaziy saylov komissiyasi aʼzosi.

Ilmiy faoliyati
---------------

2002-yili „Повышение эффективности процесса сушки хлопка-сырца в барабанной сушилке" mavzusida nomzodlik dissertatsiyasini himoya qiladi. 2006-yili texnika fanlari boʻyicha dotsent unvoniga ega boʻldi. 2016-yilning 26-noyabrida „Создание высокопроизводительной хлопко-сушильной установки и технологии на основе интенсификации тепло-массообменных процессов" mavzusida doktorlik dissertatsiyasini muvaffaqiyatli himoya qiladi, 2020-yili professor ilmiy unvoni berilgan. 200 dan ortiq ilmiy ishlar, shu bilan birga30 dan ortiq patent va ixtirolar, 10 ta monografiya, 10 ta oʻquv qoʻllanma va 10 dan ortiq darsliklar muallifidir. 2021-yildan „Texnika fanlari" jurnali tahririy maslahat kengashi aʼzosi. 2022-yildan „Guliston davlat universiteti axborotnomasi" ilmiy jurnali tahrir hayʼati aʼzosi. 2023-yildan Turon fanlar akademiyasi akademigi.

Manbalar
--------

1. 1 2 3  *Oʻzbekistonning taniqli olimlari ensiklopediyasi*, 2-tom (oʻzbekcha), Toshkent: Science and Innovation, 2023 — 383 bet.
2. ↑  „Ректор | Djizakskiy politexnicheskiy institut" (inglizcha). 25-fevral 2020-yilda asl nusxadan arxivlandi. Qaraldi: 19-mart 2022-yil.
3. ↑  „O‘zbekiston Markaziy saylov komissiyasining yangi tarkibi tasdiqlandi" (5-fevral 2021-yil).
4. ↑  „MSKga sakkiz nafar yangi a’zo saylandi" (5-fevral 2021-yil).

  

|  |  |
| --- | --- |
|  | Ushbu maqolada Oʻzbekistonning taniqli olimlari ensiklopediyasi maʼlumotlaridan foydalanilgan. |